
ŠILŲ SENIŪNIJOS VIEŠOJO ŪKIO SPECIALISTO PAREIGYBĖS APRAŠYMAS
I. PAREIGYBĖS PASKIRTIS
1. Šilų seniūnijos Viešojo ūkio specialistas yra specialistas.
2. Pareigybės lygis – B.
3. Pareigybės paskirtis - vykdyti funkcijas, susijusias su seniūnijos komunalinio ūkio eksploatavimu, gyvenviečių, kelių tvarkymo organizavimu, darbų organizavimu, socialinių objektų infrastruktūros gerinimu. Jis taip pat yra atsakingas už  priešgaisrinę saugą, civilinę saugą, darbų saugą ir elektrosaugą.
4. Pareigybės pavaldumas – Viešojo ūkio specialistas yra tiesiogiai pavaldus seniūnijos seniūnui.

II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus: 
5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;
5.2. sklandžiai dėstyti mintis raštu ir žodžiu, išmanyti raštvedybos taisykles;
5.3. mokėti dirbti šiomis kompiuterinėmis programomis: MS Word, MS Excel, Internet Explorer, MS Outlook;

5.4. būti susipažinusiam su Lietuvos Respublikos civiliniu kodeksu, Lietuvos Respublikos įstatymais, Lietuvos Respublikos nutarimais ir kitais aktais reglamentuojančiais seniūnijos ūkio techninį darbą, viešojo ūkio, statybos, remonto, pastatų ir inžinerinių komunikacijų eksploatavimo, gyvenviečių tvarkymo, daugiabučių gyvenamųjų namų bendrijų kūrimo klausimais;
5.5. gebėti planuoti ir organizuoti darbo veiklą, mokėti kaupti, sisteminti, apibendrinti informaciją bei rengti išvadas, teikti pasiūlymus.

III. ŠIAS PAREIGAS EINANČIO DARBUOTOJO FUNKCIJOS
             6. Šias pareigas einantis darbuotojas vykdo šias funkcijas:
6.1. teikia ir rengia pasiūlymus seniūnijos socialinių objektų infrastruktūros gerinimui;
6.2. teikia  pasiūlymus gyvenviečių techninių naujovių įgyvendinimui;
6.3. užtikrina patikimą visų įrengimų, mechanizmų ir autotransporto priemonių darbą, savalaikį ir kokybišką jų remontą;
6.4. atlieka  mechanizmų, įrengimų, autotransporto priemonių apžiūras, techninį aptarnavimą bei remontą, tikrina jų techninį stovį, pildo kuro apskaitos lapą;  

6.5. stebi įrengimų techninį stovį, jų darbo laiką, nusidėvėjimo laiką, atlieka atidirbusių mechanizmų ir autotransporto priemonių nurašymą;
6.6. organizuoja techniškai teisingą, tvarkingą energijos sistemų (elektros, šilumos, dujų) eksploataciją, jų remontą, veda seniūnijos objektų elektros energijos, šilumos, vandens apskaitą ir kontrolę;

6.7. parengia  paraiškas ir paskaičiavimus įrengimų, medžiagų, atsarginių dalių įsigijimui, sudaro sąlygas ir įgyvendina  priemones taupiam energijos išteklių naudojimui;

6.8. tikrina apšvietimo sistemų tvarkingumą, koreguoja gatvių apšvietimo laiką;
6.9. pateikia paraiškas seniūnijos aprūpinimui elektra, dujomis, vandeniu ir kitais energijos ištekliais, vykdo bei kontroliuoja jų apskaitą ir atsiskaitymą už juos;
6.10. užtikrina medžiagų sandėliavimą, jų apskaitą, laiku įformina gaunamų ir naudojamų medžiagų dokumentaciją, tausoja nuosavybę;    

6.11.  kontroliuoja kuro, tepalų panaudojimą, jų išdavimą ir nurašymą; 

6.12. užtikrina savivaldybei priklausančių pastatų ir patalpų priežiūrą pagal priešgaisrinės saugos ir sanitarijos reikalavimus; 

6.13. dalyvauja  sudarant seniūnijos nekilnojamojo turto einamojo ir kapitalinio remonto planus ir sąmatas;
6.14. supažindina darbuotojus su saugos darbe taisyklėmis, praveda  instruktažą darbo vietoje, parengia saugos darbe instrukcijas, veda darbuotojų saugos ir sveikatos instrukcijų, priešgaisrinės saugos instruktavimo apskaitos, statinių techninio eksploatavimo apskaitos, darbuotojų saugos ir sveikatos įvadinių instruktavimų, darbuotojų saugos ir sveikatos instruktavimų darbo vietoje registravimo žurnalus;
6.15. dalyvauja nelaimingų atsitikimų darbe, avarijų tyrime, pildo jų apskaitos aktų žurnalą, pildo  nelaimingų atsitikimų darbe dokumentus;
6.16. atsako  už seniūnijos naudojamų statinių techninį eksploatavimą ir priežiūrą, tvarko   ir pildo  statinių techninio eksploatavimo ir priežiūros dokumentaciją; 

6.17. organizuoja  viešuosius darbus dirbantiems žmonėms, kontroliuoja  medžiagų ir įrankių išdavimą ir priėmimą į sandėlį;
6.18. tvarko Civilinės saugos dokumentaciją, dalyvauja civilinės saugos mokymuose;
6.19. organizuoja seniūnijos kelių būklės priežiūrą ir remontą;
6.20. organizuoja visuomenei naudingą veiklą; 

6.21. pateikia Šilų seniūnijos socialinių klausimų koordinavimo komisijai asmenų, neatlikusių visuomenei naudingos veikos, sąrašą; 

6.22. vykdo  kitus nenuolatinio pobūdžio seniūno pavedimus.
IV. ATSAKOMYBĖ
7. Šias pareigas vykdantis darbuotojas atsako:

7.1. už savo funkcijų nevykdymą ar netinkamą vykdymą atsako teisės aktų nustatyta tvarka.
Susipažinau

-------------------------------------             -------------------            ---------------------------------------------
  (valstybės tarnautojo pareigos)                                     (parašas)                                     (vardas, pavardė)
--------------------------------------------------------

                 (data)

